Diari Oficial de la Generalitat Valenciana


Sumari del DOGV 5258, del 15-05-2006 (2006/4536)

Informació pública del Pla General d'Ordenació Urbana de l'Alcúdia de Crespins.
-------------------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4536


Organisme emissor
:   Ajuntament de l'Alcúdia de Crespins

Tipus de document
:   Anunci

Informació pública del Pla General d'Ordenació Urbana de l'Alcúdia de Crespins. [2006/A4536]  
Mitjançant el present edicte es fa públic que esta Alcaldia, per la Resolució número 186, de 24 de març de 2006, ha resolt:  
Atés que el passat dia 23 de juliol de 2003 la Conselleria de Territori i Habitatge va emetre un informe favorable sobre el concert previ, per a la revisió del Pla General d'Ordenació Urbana d'este municipi.  
Vist que han tingut entrada en este Ajuntament els treballs tècnics de redacció del projecte del Pla General d'Ordenació Urbana, i que estos, d'acord amb l'informe del tècnic municipal d'urbanisme, s'ajusten al concert previ aprovat per la Conselleria de Territori i Habitatge, a l'encàrrec realitzat des de l'Ajuntament i a la legalitat urbanística.  
Vist el contingut de l'informe del secretari interventor d'este Ajuntament, d'acord amb el qual, la tramitació de l'aprovació inicial dels plans generals està regulada en l'article 83 de la Llei 16/2005, de 30 de desembre, Urbanística Valenciana, que estableix l'obligació d'exposar al públic el projecte per un termini mínim d'un mes, de forma prèvia a la seua aprovació. L'aprovació inicial correspon al Ple per majoria absoluta dels seus membres, d'acord amb els articles 22.c i 47.3.i de la Llei de Bases del Règim Local. Acordar l'exposició pública és competència de l'alcalde d'acord amb l'article 21.1.a.s de la mateixa llei.   
Per tot això, resolc:  
Primer. Sotmetre a informació pública, per un període d'un mes, el projecte de Pla General, subscrit per José Ibáñez Climent. A estos efectes una còpia diligenciada seua quedarà depositada a les oficines municipals, per a la seua consulta pública. Es publicarà un edicte en un diari d'àmplia difusió a la localitat i en el Diari Oficial de la Generalitat Valenciana. A partir d'esta última publicació, correrà el termini adés indicat.   
Segon. Sotmetre el projecte, durant el termini d'un mes, a l'informe dels distints departaments i òrgans competents d'acord amb la legislació sectorial respectiva, de las administracions següents: Ministeri de Medi Ambient, Confederació Hidrogràfica del Xúquer (per afecció del llit del riu els Sants), Ministeri de Foment i Conselleria d'Infraestructures i Transports (per afecció de l'autovia de Llevant i la línia fèrria Madrid . València), Conselleria de Medi Ambient (per les vies pecuàries), Conselleria de Cultura, Educació i Esports, Patrimoni Cultural i Conselleria de Sanitat. Diputació de València (gestora de la recollida dels residus sòlids urbans). Amb tal objecte se'ls remetrà una notificació de la present resolució.  
Tercer. Sotmetre el projecte a dictamen, durant el termini d un mes, dels ajuntaments següents: Canals, Xàtiva, i Montesa. Amb tal objecte se'ls remetrà una notificació de la present resolució.  
Quart. Sotmetre el projecte a l'informe, durant el termini d'un mes, de les empreses gestores d'infraestructures i serveis públics següents: Egevasa, Iberdrola, Girsa y Telefònica; amb tal objecte, se'ls remetrà una notificació de la present resolució.  
L'Alcúdia de Crespins, 29 de març de 2006.. L'alcalde: Xavier Simón Alventosa.